**Plavalna šola v naravi – STRUNJAN 2016 (zadnje obvestilo)**

Podatki o nastanitvi: **Turistično naselje Salinera**, Strunjan 14, 6320 Strunjan

 

**Spoštovani učenci in starši!**

Bliža se odhod v šolo v naravi za učence 5. razreda, ki bo potekala v Strunjanu od **13. 6. – 17. 6. 2016.** Posredujemo vam še zadnje informacije ter seznam potrebne opreme za učence. Skrbno preberite in si shranite to obvestilo, da se boste na odhod kar najbolje pripravili.

Odhod bo v **ponedeljek**, **13. 6.,** ob **6.00** na parkirišču trgovine TUŠ na Bakovski cesti. Pridite vsaj 10 minut pred odhodom, da preverimo vso opremo in jo pravočasno naložimo na avtobus. Na poti se bomo ustavili v Kobilarni Lipica, kjer imamo ob 11. uri voden ogled. Povratek bo **v petek**, **17. 6.,** predvidoma okoli **19.** ure na postajališču pred OŠ III Murska Sobota.

V Strunjanu imamo prvi obrok večerjo, zato naj imajo učenci v nahrbtniku pripravljeno malico. V petek zaključimo s kosilom, morebitno malico na poti nazaj si učenci lahko kupijo ob postankih.

Starši poskrbite za tablete proti slabosti za učence, ki težje prenašajo vožnjo z avtobusom in ladjo. Če obstajajo zdravstveni zadržki glede udeležbe v šoli v naravi, se o tem posvetujte z zdravnikom.

Učenci lahko imajo mobilne telefone, ki pa jih bodo uporabljali pred večerjo, predvidoma med 18. in 18.30 uro oz. po dogovoru z učitelji. Ne priporočamo ostalih multimedijskih pripomočkov, kot so npr. prenosne igralne konzole, saj gre navsezadnje za šolo v NARAVI. Za morebitne izgube učenci odgovarjajo sami.

Učenci potrebujejo nekaj denarja za sladoled, pijačo, spominke … Za denar odgovarjajo sami.

**SEZNAM POTREBNE OPREME (**starši pripravite opremo skupaj z učenci**):**

* potovalna torba, nahrbtnik, plastenka 0,5l
* kopalna oprema (dvojne kopalke, 2x kopalna brisača)
* spodnje perilo, nogavice, pižama
* kratke in dolge hlače (trenirka)
* majice (dolgi, kratki rokav)
* pulover ali jopica
* osebni pribor (milo, zobna ščetka, pasta, glavnik, …)
* kapa ali drugo pokrivalo
* športni copati
* primerna obutev za zunaj in v sobi-natikači
* 2 brisači (osebna higiena)
* zaščitna krema ali olje proti soncu (preverite ali je dovolj kreme oz. olja v embalaži in njen rok trajanja)
* peresnica
* zabavne igre (karte, monopoli,…)
* ležalna podloga
* **zdravstvena kartica**

Prosimo starše, da ne kličete na recepcijo hotela, v nujnih primerih pa pokličite vodjo šole v naravi na telefon 031 366 196.

Verjamemo, da nam bo vreme naklonjeno in se bomo imeli lepo.

Razredničarki: Gabrijela Mastnak, Alenka Grčar

Vodja šole v naravi: Gabrijela Mastnak

Vodja plavanja: Polonca Horvat

Ravnateljica: Sonja Čerpnjak